**Ți-am ridicat altar din amintiri**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca într-o acuarelă pe o pânză,

Ți-am așternut sufletul pe o frunză.

Un vals de Strauss a ridicat-o-n vânt

Cu o privire, zborul i l-ai frânt

De-atunci tot rătăcim în sens opus

Unul spre est, celălalt spre apus

Și-n anotimpul marilor iubiri,

Ți-am ridicat altar din amintiri

În care intru și îți cânt un psalm

Cu ochii minții, greu, urc un cohalm

Zăresc acolo sus, în vârf, o umbră

Ce-mprăştie miros de nard, de ambră.

E poate urma unei amintiri

Și dacă tu mă mai respiri,

Azi încă pâlpâie în crucea nopții,

Candela blândă, pașnică a sorții.